মাধবপুর প্রতিনিধি \ মাধবপুর পাইলট উচ্চ বিদ্যালয়ের বার্ষিক ক্রীড়া ও সাংস্কৃতিক অনুষ্টানের পুরস্কার বিতরণ করা হয়েছে। গতকাল বুধবার সকালে উপজেলা পরিষদের চেয়ারম্যান ও বিদ্যালয়ের ম্যানেজিং কমিটির সভাপতি সৈয়দ ফজলে আকবর মোঃ শাহজাহান প্রধান অতিথি হিসাবে বিজয়ীদের মধ্যে পুরস্কার বিতরণ করেন। প্রধান শিক্ষক ফয়েজুর রহমানের সভাপতিত্বে পুরস্কার বিতরণ সভায় বিশেষ অতিথির বক্তব্য রাখেন পৌর মেয়র হিরেন্দ্র লাল সাহা, উপজেলা পরিষদের ভাইস চেয়ারম্যান আব্দুল আজিজ, অধ্যক্ষ সাইফুল হক মৃধা, ক্রীড়া সংস্থার সাধারণ সম্পাদক সুকোমল রায়, মাধ্যমিক শিক্ষা কর্মকর্তা গোলাম রব্বানী মজুমদার, প্রেসক্লাবের সাবেক সভাপতি আলাউদ্দিন আল রনি, সদস্য শাহ মোঃ সেলিম, মশিউর রহমান বাদশা প্রমুখ।